**РАЗДЕЛ Х. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

Настоящата обществена поръчка ще бъде възложена въз основа на икономически най-изгодната оферта по критерий: ***„оптимално съотношение качество/цена“***. Допуснатите до оценка оферти на участниците ще бъдат оценявани въз основа на методика за определяне на комплексна оценка, изчислена на база на включените показатели в нея, като на първо място се класира офертата с най-висока комплексна оценка.

Комплексната оценка се определя на база следните показатели:

А) ТЕХНИЧЕСКИ ПОКАЗАТЕЛ (ТП) – Оценява качеството на предложените организация и начин на изпълнение на дейностите, включени в предмета на поръчката и е с относителна тежест 60 %;

Б) ФИНАНСОВ ПОКАЗАТЕЛ (ФП) – Оценява предложената от участника цена за изпълнение на поръчката и е с относителна тежест 40 %.

Комплексната оценка (КО) на офертата на участник се изчислява по следната формула: **КО = ТП х 60% + ФП х 40%**

Максималната възможна стойност на КО е 100 точки!

**Оценките по горепосочените показатели се формират и определят по следния начин:**

**А) ТЕХНИЧЕСКИ ПОКАЗАТЕЛ (ТП)** – Оценява се предложената цялостна организация на работа, както и начинът, по който ще бъдат изпълнени дейностите, включени в предмета на поръчката.

***Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническата спецификация. Комисията предлага за отстраняване от процедурата участник, който е представил оферта, която не отговаря на предварително обявените условия за изпълнение на поръчката, на условията залегнали в Техническата спецификация и изискванията за оформяне на Техническото предложение, както и такива съдържащи в себе си записи, от които може да се заключи, че не обезпечават цялостното изпълнение на поръчката, изразяващи се в: краен резултат, различен от целения с настоящата поръчка; посочване на дейности и/или методи, които си противоречат и при прилагането им би било невъзможно постигането на крайния резултат; представяне на Организацията на персонала и Начина за изпълнение на дейностите, включени в предмета на поръчката, съдържащи противоречия и/или разминавания в същите, както и противоречия и/или разминавания с и/или в/между приложените Строителна програма и Времеви график на изпълнението на отделните дейности, включени в предмета на поръчката.***

Включването на предложената от участника организация на персонала и начин на изпълнение на дейностите като показател за оценка цели да се оцени ефективността при изпълнението на дейностите, включени в предмета на поръчката. В този смисъл е важно участниците да демонстрират, че при изпълнение на дейностите ще осъществяват адекватен вътрешен контрол, по отношение на организацията на ключовите експерти от ръководния екип и изпълнението на строителните и нестроителни дейности от предмета на договора, като по този начин ще се осигури качествено и срочно завършване на работата.

В тази връзка Техническият показател (ТП) съдържа следните подпоказатели:

|  |  |
| --- | --- |
| **ТЕХНИЧЕСКИ ПОКАЗАТЕЛ (ТП)** | ***Максимален брой точки – 100 точки*** |
| *Организация на персонала по време на изпълнение на поръчката –* ***ТП1*** | 40 точки |
| *Начин на изпълнение на строителството –* ***ТП2*** | 60 точки |

Оценката по Техническия показател се формира, както следва: **ТП = ТП1 + ТП2**

**Предложението на участника за изпълнение на поръчката следва да съдържа като минимум:**

1. Представяне на **Организационна схема** на заинтересованите страни в изпълнението на поръчката с посочване на длъжностите и взаимовръзките между възложител, изпълнител, членове в обединението (ако участникът е обединение), подизпълнителите (ако се предвиждат), ръководителят на екипа, както и другия ключов персонал, участващ в изпълнението на дейностите, като се посочат техните имена и заемани длъжности;

2. **Строително предложение,** което да съдържа описание на генералния подход и методологията за изпълнение на работите и работните методи, основните строителни и монтажни работи, в т.ч. и използваните безизкопни технологии, ако се предвиждат такива, както и методите за изпитване на мрежите. Участникът трябва да представи подробно описание на необходимите материали, механизация и оборудване, в съответствие с документацията.

3. Представяне на **Строителна програма и Времеви график на изпълнението** на дейностите (във формат Microsoft Project или еквивалентен, предоставящ еквивалентна функционалност, в т.ч. и на електронен носител). Графикът следва да представя работната програма за изпълнението на всички дейности, предвидени съгласно изискванията на документацията и проекта на договор. Календарният план следва да показва последователността, продължителността и разпределението във времето за всеки етап от договора и обекта и включените в него работи, в това число нестроителни дейности, изготвяне и одобрение на документи на изпълнителя, доставка на материали и оборудване, изпитания, пуск, пробна експлоатация на обекта, отговорност през периода за съобщаване на дефекти. Графикът следва да включва метод на критичния път, който позволява ефективното планиране и приоритизиране на съвкупността от дейности (в общ график), отчитайки времената им за изпълнение и зависимостите между тях. За да може да се приложи този алгоритъм са нужни: списък от всички дейности, техните времеви рамки и зависимостите между тях. На база на тях се изчислява най-дългия и най-късия път за изпълнение на всички планирани дейности (и съответно на самия проект), както и кога най-рано или най-късно трябва да започне работата по конкретна планирана дейност. Една дейност е критична, ако всяко забавяне при нейното изпълнение води до забавяне на целия проект (изместване на крайния срок на проекта). Критичен път в този смисъл представлява непрекъсната последователност от критични дейности, които свързват началото и края на проекта. От определението става ясно, че то дефинира най-късия път за изпълнението на проекта – най-малко време за изпълнение.

4. Описание на **Мерките за опазване на околната среда и контрол на социалното напрежение**, които да отчитат въздействията, свързани със строителството и спазването на съответните изисквания за предотвратяване на негативния ефект. Следва да се обърне внимание на:

- съблюдаване на ограниченията, предписани от приложимото законодателство по отношение на опазване на околната среда и човешкото здраве;

- подходящо събиране, складиране, обезвреждане, транспортиране, оползотворяване на генерираните от дейността строителни отпадъци, зелени отпадъци и излишни земни маси;

- опазване и възстановяване на нарушени зелени терени;

- почистване на строителната площадка и оросяване срещу запрашаване.

***В случай, че предложението на даден участник не включва някой от посочените по-горе елементи и/или представеният от него Времеви график не съответства на посочените изисквания и на предложения подход и методология за изпълнение на работите, същият се отстранява от участие и офертата му не се допуска до по-нататъшно участие в процедурата.***

За целите на настоящата методика, използваните в нея понятия следва да се разбират по начина, определен в Речника на българския език на Института за български език към Българската академия на науките, достъпен на следния електронен адрес: [***http://ibl.bas.bg/rbe/***](http://ibl.bas.bg/rbe/)

Всяка оферта, която отговаря на минималните изисквания на възложителя, подлежи на експертна оценка за степента ѝ на съответствие с критериите, посочени в по-долу:

**А.1) Организация на персонала по време на изпълнение на поръчката – ТП1:**

Офертите, които отговарят на изискванията на възложителя, се оценяват по подпоказателя по тристепенна скала за оценка, като в зависимост от качеството на даденото предложение, на съответния участник му се присъждат съответно 10, 25 или 40 точки. В таблицата по-долу са дадени пояснения за условията, при които дадена оферта получава оценка съответно 10, 25 или 40 точки.

|  |  |
| --- | --- |
| **Критерии** | **Oценка**  **(Точки)** |
| ***Предложението на участника по отношение на начина, по който ще бъде организиран персонала във връзка с взаимоотношенията между заинтересованите страни в изпълнението на дейностите, включени в предмета на поръчката, удовлетворява минималните изисквания на възложителя, без да ги надгражда.*** | **10** |
| ***Предложението на участника по отношение на начина, по който ще бъде организиран персонала във връзка с взаимоотношенията между заинтересованите страни в изпълнението на дейностите, включени в предмета на поръчката, удовлетворява минималните изисквания на възложителя, като в допълнение надгражда същите чрез наличието на ЕДНО от посочените по-долу обстоятелства:***  *1. Посочени са задълженията и отговорностите на отделните експерти от ръководния екип, отговорни за изпълнението на строителните дейности[[1]](#footnote-1). В представената организация по изпълнението на въпросните дейности са посочени методите за осъществяване на комуникация с възложителя и останалите участници в строителния процес съгласно чл. 160 от ЗУТ;*  *2. Предложена е организация, касаеща съставянето на актовете и протоколите по време на строителството, съобразно изискванията на действащото законодателство. Същата е необходимо да обхване както организацията между ръководителя на екипа, техническия ръководител и другите ключови експерти от ръководния екип (съобразно избраната и предложена от участника организация), така и с другите участници в строителството.* | **25** |
| ***Предложението на участника по отношение на начина, по който ще бъде организиран персонала във връзка с взаимоотношенията между заинтересованите страни в изпълнението на дейностите, включени в предмета на поръчката, удовлетворява минималните изисквания на възложителя, като в допълнение надгражда същите чрез наличието на ДВЕ от посочените по-долу обстоятелства:***  *1. Посочени са задълженията и отговорностите на отделните експерти от ръководния екип, отговорни за изпълнението на строителните дейности[[2]](#footnote-2). В представената организация по изпълнението на въпросните дейности са посочени методите за осъществяване на комуникация с възложителя и останалите участници в строителния процес съгласно чл. 160 от ЗУТ;*  *2. Предложена е организация, касаеща съставянето на актовете и протоколите по време на строителството, съобразно изискванията на действащото законодателство. Същата е необходимо да обхване както организацията между ръководителя на екипа, техническия ръководител и другите ключови експерти от ръководния екип (съобразно избраната и предложена от участника организация), така и с другите участници в строителството.* | **40** |

***ВАЖНО!!!*** *За да се приеме, че някое/някои от надграждащите обстоятелства е/са налице и да бъдат присъдени определен брой точки по под-показателя, съответната част от предложението на участника трябва да отговаря едновременно на следните условия:*

*- Да бъде насочено към съответната организация на персонала по горепосочените елементи, а не към начина на изпълнение на съответната дейност (последното е предмет на подпоказател ТП2);*

*- Да е насочено към настоящата поръчка, т.е. да отчита нейните обхват и съдържание, определени чрез Техническата спецификация;*

*- Предложението по компонента е необходимо да съответства на предложената в рамките на задължителния компонент организационна схема като при необходимост същата може да бъде адаптирана (детайлизирана) спрямо базовите изисквания за нейното съдържание за целите на установяване на горното съответствие.*

**А.2) Начин на изпълнение на строителството – ТП2:**

Офертите, които отговарят на изискванията на възложителя, се оценяват по подпоказателя по тристепенна скала за оценка, като в зависимост от качеството на даденото предложение, на участника се присъждат съответно 20, 40 или 60 точки. В таблицата по-долу са дадени пояснения за условията, при които дадена оферта получава оценка съответно 20, 40 или 60 точки.

|  |  |
| --- | --- |
| **Критерии** | **Oценка**  **(Точки)** |
| ***Предложената от участника организация и начин на изпълнение на строителните работи удовлетворява минималните изисквания на възложителя, без да ги надгражда.*** | **20** |
| ***Предложената от участника организация и начин на изпълнение на строителните работи удовлетворява минималните изисквания на възложителя, като в допълнение надгражда същите чрез наличието на ЕДНО от посочените по-долу обстоятелства:***  *1. Предложени са мерки за предотвратяване и преодоляване на идентифицираните по-долу възможни пречки за изпълнението на дейностите от предмета на поръчката (същите са в контекста на конкретния строителен обект и отчитат изискванията и спецификите на ЗУТ и приложимите подзаконови нормативни актове):*  *- Повреда / дефектиране на техника и механизация в процеса на изпълнение на СМР;*  *- Възникване на изключително неблагоприятни климатични условия;*  *- Напускане на персонал (независимо от вида му) на обекта или продължителни стачни действия.*  *2. Представена е организация на доставката на материалите, необходими за изпълнението на строителството. Предложени са мерки за:*  *- осигуряване на материали, чиито качества и характеристики съответстват на договорните изисквания, вкл. тези, произтичащи от съдържанието на одобрения проект;*  *- осигуряване на ритмичност и своевременна доставка на необходимите материали;*  *- извършване на входящия контрол за качество на доставените материали.*  *За всяка една от представените мерки е включено предложение на конкретните дейности, които се предвиждат за изпълнението й и са посочени експертите и/или служителите, ангажирани с прякото й изпълнение. Мерките следва да бъдат съпроводени и от посочване на очаквания ефект от тяхното изпълнение и да водят до постигането на целите на контрола по доставката и качеството и съответствието на материалите.* | **40** |
| ***Предложената от участника организация и начин на изпълнение на строителните работи удовлетворява минималните изисквания на възложителя, като в допълнение надгражда същите чрез наличието на ДВЕ от посочените по-долу обстоятелства:***  *1. Предложени са мерки за предотвратяване и преодоляване на идентифицираните по-долу възможни пречки за изпълнението на дейностите от предмета на поръчката (същите са в контекста на конкретния строителен обект и отчитат изискванията и спецификите на ЗУТ и приложимите подзаконови нормативни актове):*  *- Повреда / дефектиране на техника и механизация в процеса на изпълнение на СМР;*  *- Възникване на изключително неблагоприятни климатични условия;*  *- Напускане на персонал (независимо от вида му) на обекта или продължителни стачни действия.*  *2. Представена е организация на доставката на материалите, необходими за изпълнението на строителството. Предложени са мерки за:*  *- осигуряване на материали, чиито качества и характеристики съответстват на договорните изисквания, вкл. тези, произтичащи от съдържанието на одобрения проект;*  *- осигуряване на ритмичност и своевременна доставка на необходимите материали;*  *- извършване на входящия контрол за качество на доставените материали.*  *За всяка една от представените мерки е включено предложение на конкретните дейности, които се предвиждат за изпълнението й и са посочени експертите и/или служителите, ангажирани с прякото й изпълнение. Мерките следва да бъдат съпроводени и от посочване на очаквания ефект от тяхното изпълнение и да водят до постигането на целите на контрола по доставката и качеството и съответствието на материалите.* | **60** |

***ВАЖНО!!!*** *За да се приеме, че някое/някои от надграждащите обстоятелства е/са налице и да бъдат присъдени определен брой точки по под-показателя, съответното предложение на участника трябва да отговаря едновременно на следните условия:*

*- да е налично предложение за конкретни действия, свързани с реализация на изведените по-горе мерки/действия;*

*- предложението да е насочено към настоящата обществена поръчка и нейния специфичен обект, т.е. да отчита предварително обявените условия за изпълнение на поръчката, произтичащи от Техническата спецификация.*

*Под „конкретни дейности / действия“ следва да се разбира посочване на дейности / действия, които са относими към специфичния предмет на поръчката (уточнен чрез Техническите спецификации) и отчитат връзката между съответното представено от участника решение и целеният краен резултат – точното изпълнение на обекта.*

**Б) ФИНАНСОВ ПОКАЗАТЕЛ (ФП)** – Оценява се предложена от участника обща крайна цена за изпълнение на поръчката. Максимално възможната оценка е 100 точки, като оценката по показателя се изчислява по формулата: **ФП = (Цmin / Цi) х 100**, където:

**Цmin** е най-ниската предложена от Участник цена за изпълнение на поръчката, формирана от сбора на предложените цени за изпълнение на строителните работи и провизорните суми;

**Цi** е предложената от Участник(i) цена за изпълнение на поръчката, формирана от сборът на предложените цени за изпълнение на строителните работи и провизорните суми.

*От участие в процедурата ще се отстранява участник, предложил цена за изпълнение, която е по-висока от посочената от възложителя максимална прогнозна стойност за изпълнение на обществената поръчка като цяло и/или някоя от посочените в документацията пределни стойности за изпълнение на строежа и непредвидените разходи (явяващи се 10 % от оферираната цена за изпълнение на СМР).*

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разлика между сумите изразени с цифри и думи, за вярно се приема словесното изражение на сумата.

1. Същите са посочени в т. 3.3.2. на Раздел II „Условия за участие“ от документацията за участие [↑](#footnote-ref-1)
2. Същите са посочени в т. 3.3.2. на Раздел II „Условия за участие“ от документацията за участие [↑](#footnote-ref-2)